Publication: Magyar Közlöny
Issue: MK-2002-153 (Year: 2002, Number: 153)
Era: 1990-2004
Section: szállítására. Magyarországon lásd még a 13/1999.(IV.28.)KHVM–FM rendeletet.
Paragraph Index: 1062

3. A jelölés nem mindig ad teljes felvilágosítást a vizsgálati szintekrõl és egyéb részletekrõl, holott szükséges lehet ezek figyelembe vétele is, ezeknek a vizsgálati jegyzõkönyvben, jelentésekben vagy a vizsgálatokat sikeresen kiállt csomagolóeszközök nyilvántartásában kell utána nézni. Pl. egy X vagy Y jelû csomagolóeszköz nagyobb relatív sûrûségû1), de kisebb veszélyességû csomagolási csoportba sorolt anyaghoz is használható, ha a legnagyobb megengedhetõ relatív sûrûségnél figyelembe veszik a csomagolóeszközök vizsgálatára vonatkozó 6.1.5 szakasz elõírásai között jelzett 1,5-es és 2,25-os tényezõt. Tehát egy I csomagolási csoportban 1,2 relatív sûrûségû anyagra vizsgált csomagolóeszköz használható II csomagolási csoportba tartozó, 1,8 relatív sûrûségû anyaghoz, illetve III csomagolási csoportba tartozó, 2,7 relatív sûrûségû anyaghoz, feltéve, hogy minden kritérium teljesül a nagyobb sûrûségû anyaggal is. 6.1.3.1 Minden csomagolóeszközön, amelyet az ADR szerinti használatra szánnak, rajta kell lenni a jelölésnek, amelynek tartósnak, jól láthatónak és a csomagolóeszközhöz képest olyan méretûnek kell lennie, hogy könnyen olvasható legyen. A 30 kg bruttó tömeget meghaladó küldeménydaraboknál a jelölést vagy annak megismétlését a csomagolóeszköz tetejére vagy egyik oldalára kell felvinni. A betûknek, számoknak és szimbólumoknak legalább 12 mm magasnak kell lenniük, kivéve a 30 liter vagy 30 kg, ill. annál kisebb csomagolóeszközöket, amelyeken legalább 6 mm magasnak kell lenniük és az 5 liter vagy 5 kg, ill. annál kisebb csomagolóeszközöket, ahol megfelelõ méretûnek kell lenniük. A jelölés a következõbõl áll:

Source: https://magyarkozlony.hu/hivatalos-lapok/b27c163eb314d37ee7d587732e4e0311f677c5fb/dokumentumok/bee2fb4a6be7bb921a189013f08b401db971a92c/letoltes